De mange forhold skulle have fundet sted fra 2009 og til marts i år, men retten fandt kun et enkelt forhold tilstrækkeligt bevist. Det var en episode, hvor den ældste datter blev gennembanket og efterfølgende truet med kniv og gevær og blev opfordret til at tage livet af sig selv. Årsagen til faderens vrede var angivelig, at pigen havde taget nogle cigaretter og under afstraffelsen indrømmede at have drengevenner. Efter familien havde kontaktet politiet kørte faderen datteren ud i et skovområde i Store Vildmose, hvor han tog kvælertag på hende. Det forhold blev han dømt for. Det er ikke første gang faderen får en dom for forhold begået mod familiemedlemmer. Han er tidligere dømt for at dræbe sin far. Den straf har han udstået.

Opsummering:
En far stod i dag tiltalt for at have truet med at dræbe to af sine døtre og for at slå de øvrige søskende gennem en årrække.